CELEX: 31981D0138
Language: el
Date: 1981-02-18 00:00:00
Title: 81/138/ΕΟΚ: Απόφαση τής Επιτροπής τής 18ης Φεβρουαρίου 1981 περί διαπιστώσεως ότι η εισαγωγή τής συσκευής μέ τήν ονομασία «ICSP-Microcomputer training system, course 525 A» δέν δύναται νά πραγματοποιηθεί ατελώς ως πρός τούς δασμούς τού Κοινού Δασμολογίου

Avis juridique important

|

31981D0138

81/138/ΕΟΚ: Απόφαση τής Επιτροπής τής 18ης Φεβρουαρίου 1981 περί διαπιστώσεως ότι η εισαγωγή τής συσκευής μέ τήν ονομασία «ICSP-Microcomputer training system, course 525 A» δέν δύναται νά πραγματοποιηθεί ατελώς ως πρός τούς δασμούς τού Κοινού Δασμολογίου  

Επίσημη Εφημερίδα αριθ. L 069 της 14/03/1981 σ. 0037 - 0037

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 18ης Φεβρουαρίου 1981  περί διαπιστώσεως ότι η εισαγωγή της συσκευής με την ονομασία «ICSP-Microcomputer training system, course 525 A» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  (81/138/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε από τον κανονισμό (ΕΟΚ) αριθ. 1027/79 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3) και ιδίως το άρθρο 7,  Εκτιμώντας:  ότι η Δανική Κυβέρνηση, με επιστολή της της 26ης Αυγούστου 1980, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την ονομασία «ICSP-Microcomputer training system, course 525 A», η οποία προορίζεται να χρησιμοποιηθεί για την εκπαίδευση και για την εξέταση δεδομένων σε συνάρτηση με τις παραμέτρους που παρέχονται από τους αυτόματους μετεωρολογικούς σταθμούς, πρέπει να θεωρηθεί ή όχι ως επιστημονική καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·  ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, αποτελούμενη από εκπροσώπους όλων των Κρατών μελών συνήλθε στις 8 Ιανουαρίου 1981 στο πλαίσιο της Επιτροπής Δασμολογικών Ατελειών προς το σκοπό της εξετάσεως της προκειμένης περιπτώσεως·  ότι από την εξέταση αυτή συνάγεται ότι η εν λόγω συσκευή είναι μικροηλεκτρονικός υπολογιστής·  ότι δεν έχει αντικειμενικά χαρακτηριστικά τα οποία να την καθιστούν κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι η στην προκειμένη περίπτωση χρησιμοποίηση της εν λόγω συσκευής δεν θα ήταν δυνατόν, μόνη της, να της προσδώσει το χαρακτήρα της επιστημονικής συσκευής· ότι δεν δικαιολογείται, συνεπώς, η παραχώρηση ατελείας στην εν λόγω συσκευή,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή της συσκευής με την ονομασία «ICSP-Microcomputer training system, course 525 A», που αποτελεί το αντικείμενο της αιτήσεως της 26ης Αυγούστου 1980 της Δανικής Κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου·  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 18 Φεβρουαρίου 1981.  Για την 'Επιτροπή  Karl-Heinz NARZES  Μέλος της Επιτροπής  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 134 της 31. 5. 1979, σ. 1.  (3) ΕΕ αριθ. L 318 της 13. 12. 1979, σ. 32.